2101 Adonis

2101 Adonis on Maan lähelle tuleva pikkuplaneetta, joka kuuluu Apollo-asteroideihin. Adoniksen löysi E. Delporte vuonna 1936. Pikkuplaneetta sai nimensä kreikkalaisen mytologian Adoniksen mukaan. Ennen nimeämistään asteroidi tunnettiin tunnuksella 1936 CA. Pikkuplaneetta kuitenkin katosi pian löytymisensä jälkeen. Charles Kowal löysi Adoniksen uudestaan 14. helmikuuta vuonna 1977, jolloin asteroidi oli ollut hävinneenä jo 41 vuotta. Adonis oli vasta toinen löydetty Apollo-asteroidi (vain 1862 Apollo itse oli löydetty ennen sitä). Adonikseen on havaittu todennäköisesti liittyvän meteoriparvia, mikä viittaisi siihen että pikkuplaneetta olisi loppuun palanut komeetta. Pikkuplaneetta Adonis esiintyy myös Tintin seikkailut Tintti kuun kamaralla sarjakuvakirjassa.

Lähteet 
Discovery Circumstances: Numbered Minor Planets (1)-(5000): Minor Planet Center 
Numbered minor planets

Viitteet 

Apollo-asteroidit